**คณะสัตวแพทยศาสตร์ มข. จัดงาน “บัณฑิตมุทิตาสถาบัน” ประจำปี พ.ศ.2560**

 เมื่อวันพุธที่ 13 ธันวาคม 2560 ที่ผ่านมา ระหว่างเวลา 10.30-11.30 น. ณ ห้องประชุมประจักษ์ พัวเพิ่มพูลศิริ อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดยหน่วยกิจการนักศึกษา งานบริการการศึกษา และสโมสรนักศึกษาคณะสัตวแพทยศาสตร์ ได้ร่วมกันจัดงาน **“บัณฑิตมุทิตาสถาบัน”** ให้แก่สัตวแพทยศาสตรบัณฑิต รุ่นที่ 25 จำนวน 96 คน ที่จะเข้ารับพระราชทานปริญญาบัตร ประจำปี พ.ศ. 2560 ซึ่งการจัดงานในครั้งนี้ได้รับเกียรติจาก **รศ.น.สพ.ดร.ชูชาติ กมลเลิศ** คณบดี ให้เกียรติเป็นประธานในพิธี และกล่าวให้โอวาทแก่บัณฑิตที่จะเข้ารับพระราชทานปริญญาบัตร นอกจากนี้ยังมีกิจกรรมต่างๆเพิ่มเติมได้แก่ การมอบโล่รางวัลแสดงความยินดีแก่ **น.สพ.เสริมชัย ดีด้วยชาติ** ที่ได้รับรางวัลเกียรตินิยมอันดับหนึ่งและเหรียญทอง ด้วยคะแนนเฉลี่ย 3.91 ซึ่งเป็นคะแนนเฉลี่ยสูงที่สุดของบัณฑิตสัตวแพทย์ที่สำเร็จการศึกษานับตั้งแต่ก่อตั้งคณะในปี 2529 มอบโล่รางวัลกิจกรรมดีเด่นให้แก่ **น.สพ.วรโชติ พงษ์ศรีประชา** อดีตนายกสโมสรนักศึกษา ประจำปีการศึกษา 2558 และผู้แทนบัณฑิต **สพ.ญ.พรสุรีย์ บุษยเหม** เป็นผู้มอบหนังสือให้แก่คณะ หลังจากนั้น **น.สพ.เสริมชัย ดีด้วยชาติ** ได้เป็นตัวแทนบัณฑิตกล่าวขอบคุณมหาวิทยาลัยขอนแก่น กล่าวขอบคุณคณะ และกล่าวขอบคุณคณาจารย์และบุคลากรสายสนับสนุนที่ได้มีส่วนส่งเสริมและสนับสนุนจนทำให้ประสบผลสำเร็จจบการศึกษาเป็นบัณฑิตอย่างภาคภูมิใจ นอกจากนั้นยังมีการแสดงโดยผู้นำเชียร์เพื่อให้กำลังใจและแสดงความยินดีกับพี่บัณฑิตด้วย โดยการจัดงานในครั้งนี้มีคณาจารย์เข้าร่วมแสดงความยินดีแก่บัณฑิตเป็นจำนวนมาก เสร็จสิ้นพิธีคณาจารย์และบัณฑิตทุกท่านร่วมกันถ่ายภาพที่สนามหญ้าหน้าหน้าห้องสมุด อาคารเชิดชัย รัตนเศรษฐากร คณะสัตวแพทยศาสตร์ มหาวิทยาลัยขอนแก่น